Jelasin soal Pupudak baras  dalam bahasa banjar dong

Pupudak Baras ngintu wadai khas Banjar, Kalimantan Selatan, Indonesia. Wadai ini jua rancak disambat lawan ngaran Wadai susunduk lawang (id: kue palang pintu). Pupudak baras bisi rasa nang manis matan gula habang, dibungkus pakai daun pisang wan bantuknya nang lunjung wan bantuknya silinder meulah wadai Pupudak gampang gasan dipinandui. Makna filusufi dibungkusnya wadai ini lawan daun pisang ngintu "bahwa sasuatu parbuatan baik nang dilakuakan kahandaknya kada perlu urang tahu."

Bahan-bahan nang di parluakan gasan meulahnya ngintu tapung baras, gula pasir, santan, uyah wan daun pisang nang babantuk halung gasan pambungkusnya. cara meulahnya partama jarang dahulu santan nyiur sampai jadi bula-bula, tapung baras disimbur banyu panas, tambahakan gula pasir, uyah wan bula-bula, diharu hampai jadi adunan cair. Imbah ngintu adunan tadi diruak ka dalam halung nang sudah disadia akan, lalu ujungnya dilipat wan dikunci lawan bilah lidi biar kada tumpah, satarusnya dimasak lawan cara disumap.